سرزمین ہند میں جن اکابر اسلام نے علم و عمل کی قندیلیں فروزاں کیں ان میں زمرہ اتباع تابعین کی بھی دو ممتاز شخصیتوں کے نام ملتے ہیں ، انھیں ہندوستان سے خصوصی ربط وتعلق تھا اورانہوں نے اسے اپنے فیوض وبرکات اور علمی وعملی سرگرمیوں کا جولانگاہ بنایا ، ان میں سے ایک ربیع بن صبیح بصری اوردوسرے اسرائیل بن موسی ہندی ہیں،حسنِ اتفاق سے یہ دونوں بزرگ بصرہ کے رہنے والے اور شہرۂ آفاق تابعی امام حسن بصری کے ارشد تلامذہ میں تھے،مؤخر الذکر کی آمد ورفت ہندوستان میں تجارت کی غرض سے ہوئی تھی اوراول الذکر ایک اسلامی فوج کے ہمراہ بحیثیت مجاہد وارد ہوئے اورایک وبائی مرض میں مبتلا ہوکر یہیں کی خاک کا پیوند بنے ۔
Entity: ربیع بن صبیح بصری — Type: /person